बाँसबारी जग्गा प्रकरण : चौधरीसहित ३ जना जमानीमा रिहा
किर्ते र ठगी मुद्दामा अनुसन्धान कायमै राखेर  व्यापारी अरुण चौधरीसहित ३ जनालाई प्रहरीको केन्द्रीय अनुसन्धान ब्युरो (सीआईबी)ले रिहा गरेको छ । काठमाडौं जिल्ला अदालतको आदेशअनुसार उनीहरुलाई छोडिएको हो । उद्योगी चौधरीलाई  छोरा करण चौधरीको जिम्मा छोडेको हो ।
काठमाडौँ — किर्ते र ठगी मुद्दामा अनुसन्धान कायमै राखेर  व्यापारी अरुण चौधरीसहित ३ जनालाई प्रहरीको केन्द्रीय अनुसन्धान ब्युरो (सीआईबी)ले रिहा गरेको छ । काठमाडौं जिल्ला अदालतको आदेशअनुसार उनीहरुलाई छोडिएको हो । उद्योगी चौधरीलाई छोरा करण चौधरीको जिम्मा छोडेको हो ।सिआईबीका एसएसपी दिनेश आचार्यका अनुसार मुलुक ऐन र मुलुकी अपराध संहिताको किर्ते र ठगीसम्बन्धमा अनुसन्धान अनुसन्धान निरन्तर अघि बढ्छ । 'कानुनअनुसार अनुसन्धान अघि बढेको हो । त्यही क्रममा ३ जना आरोपितलाइ पक्राउ गरिएकोमा अदालतले दिएको आदेश अनुसार हाजिरी जमानीमा छाडिएको हो । तर यो अनुसन्धान निरन्तर जारी रहन्छ । सरकारी जग्गा हिनामिनाको विषयलाई गम्भीर रुपमा लिएर सिआईबीले अनुसन्धान गरिरहन्छु' आचार्यले भने । अदालतले सोमबार बाँसबारी छालाजुत्ता कम्पनीको जग्गा हिनामिना गरेको अभियोगमा पक्राउ परेका उद्योगी अरुणकुमार चौधरीसहित तीन जनालाई थप दुई दिन हिरासतमा राखेर अनुसन्धान गर्न जिल्ला अदालतले काठमाडौंले अनुमति दिएको थियो ।तर दुई दिनभित्र अनुसन्धान नसके जमानीमा छोड्न आदेश गरेको थियो ।बाँसबारी छाला जुत्ता कारखानाको सरकारी जग्गा हिनामिना गरेको आरोपमा सीजी होल्डिङ्सका अध्यक्ष तथा प्रबन्ध निर्देशक अरुण चौधरीसहित तीन जना पक्राउ परेका थिए ।सीआईबीले चौधरीसहित तत्कालीन बाँसबारी छाला जुत्ता कम्पनी लिमिटेडका अध्यक्ष अजितनारायण सिंह थापा र सञ्चालक समिति अध्यक्ष सञ्जय ठाकुरलाई बिहीबार काठमाडौंबाट पक्राउ गरेको थियो ।